ໂບຈັນ ຮຸຍ ທົດລອງເອົາ ທໍານອງຣ໊ອກອາເມຣິກັນ ມາໃສ່ເພງອະມະຕະ ຂອງກໍາປູເຈຍ (ເບິ່ງວີດີໂອລາວ/ອັງກິດ)
ເພງດັ່ງກ່າວ​ເປັນ​ເພງ​ນຶ່ງ ຢູ່​ໃນ​ອາລລະບໍ້າ​ Full Monday Moon ຊຶ່ງເປັນຊຸດ​ທໍາ​ອິດ​ທີ່ຫາ​ກໍ​​ເຮັດ​ແລ້ວ ຂອງ​ນັກຮ້ອງສາວ ເຊື້ອສາຍກໍາປູເຈຍ.
ໃນປັດຈຸບັນນີ້ ປາກົດວ່າມີຊາວອາເມຣິກັນເຊື້ອສາຍກໍາປູເຈຍຫລາຍຂຶ້ນນັບມື້ ທີ່ສະແຫວງ ຫາຊື່ສຽງໃນດ້ານສິນລະປະແລະດົນຕີ ໃນຈໍານວນນັກສິນລະປິນດັ່ງກ່າວ ກໍມີນັກ ຮ້ອງນັກດົນຕີ Bochan Huy ທີ່ເຕີບໃຫຍ່ທີ່ເມືອງໂອ໊ກແລນດ໌ ລັດແຄລິຟໍເນຍ ແລະຫາກໍນໍາອອກຈໍາໜ່າຍອັລລະບໍ້າເພງຊຸດທໍາອິດຂອງນາງ ທີ່ຊື່ Full Monday Moon ຫລື ເດືອນເຕັມດວງວັນຈັນ ຜູ້ສື່ຂ່າວວີໂອເອ Brian Calvert ມີໂອກາດໄດ້ພົບກັບນັກຮ້ອງນັກແຕ່ງເພງຍິງຄົນນີ້ ທີ່ບ້ານພັກຂອງນາງໃນເມືອງໂອ໊ກແລນດ໌ ຊຶ່ງທອງປານຈະນໍາເລຶ່ອງນີ້ມາສະເໜີທ່ານໃນອັນດັບຕໍ່ໄປ ນາງ Bochan Huy ນັກຮ້ອງນັກແຕ່ງເພງ ກໍາລັງນໍາເອົາທໍານອງເພງຣ໊ອກອາເມຣິກັນ ມາໃສ່ເພງອະມະຕະຂອງກໍາປູເຈຍເພງນຶ່ງ ຊຶ່ງເພງເດີມ ນັ້ນມີທີ່ຊື່ວ່າ I am 16 ຫລືຂ້ອຍມີອາຍຸ 16 ປີ ທີ່ໂດ່ງດັງສະໄໝຣ໊ອກ ກໍາປູເຈຍ ໃນຊຸມປີ 1960 ແລະ 1970 ກ່ອນສະໄໝການປົກຄອງພວກຂະເໝນແດງ ແຕ່ເພງທີ່ນັກຮ້ອງ Huy ເອົາມາ remix ນັ້ນ ແມ່ນເປັນແບບໃໝ່ທັງໝົດ ນາງ Huy ເວົ້າວ່າ: ເພງດັ່ງກ່າວເປັນເພງຢູ່ໃນອາລລະບໍ້າ Full Monday Moon ຊຸດທໍາອິດຂອງນາງ ທີ່ ນາງຫາກໍເຮັດແລ້ວ Huy ກ່າວວ່າ ນາງແຕ່ງອາລລະບໍ້າຊຸດທໍາອິດນີ້ຂຶ້ນ ຫລັງຈາກ ພໍ່ຂອງນາງເສຍຊີວິດ ພໍ່ຂອງລາວເປັນອົພຍົບ ແລະເປັນນັກດົນຕີ ທີ່ມັກເພງປະເພດ ອະມະຕະ ລາວເວົ້າວ່າ ນາງ Huy ຜະລິດເພງຊຸດນີ້ພາຍໃຕ້ຍີ່ຫໍ້ອິດສະຫລະທີ່ຫ້ອງອັດສຽງແຫ່ງນຶ່ງໃນນະຄອນ ນີວຢ໊ອກ ຊຶ່ງເປັນການຫັນເຫອອກໄປຈາກສິ່ງທີ່ປະຕິບັດກັນເປັນສ່ວນໃຫຍ່ຢູ່ໃນວົງການ ດົນຕີຂອງກໍາປູເຈຍເອງ ທີ່ມັກເພງໃນແນວອະມະຕະ ແລະບໍ່ມັກທົດລອງແບບໃໝ່ໆ ຊຶ່ງ ນາງອະທິບາຍວ່າ: ເວລານີ້ ນາງ Huy ໄດ້ກັບຄືນເມື່ອຢູ່ກໍາປູເຈຍແລ້ວ ຊຶ່ງເທື່ອທໍາອິດນັບຕັ້ງແຕ່ປີ 1999 ເພື່ອໂຄສະນາສົ່ງເສີມອາລລະບໍ້າຊຸດທໍາອິດຂອງລາວ ແລະຊອກຫາສິ່ງດົນໃຈໃໝ່ໆ ມັນ ເປັນການສິ້ນສຸດລົງຂອງການເດີນທາງບັ້ນນຶ່ງ ແລະກໍບໍ່ແນ່ບາງທີ ມັນອາດເປັນຈຸດເລິ່ມຕົ້ນ ຂອງການເດີນທາງອີກບັ້ນນຶ່ງກໍເປັນໄດ້